ኢትዮጵያና ግብፅ በህዳሴው ግድብ ዙሪያ ፖለቲካዊ መግባባት ላይ እየደረሱ ናቸውኢትዮጵያና ግብፅ በህዳሴው ግድብ ዙሪያ ፖለቲካዊ መግባባት ላይ እየደረሱ ናቸው
 – ኢትዮጵያና ግብፅ ባለፉት ስድስት ወራት በህዳሴው ግድብ ዙሪያ ያደረጓቸው ውይይቶች ውጤታማ እንደሆኑ የሁለቱ አገራት የውጭ ጉዳይ ሚኒስትሮች አስታወቁ።ሚኒስትሮቹ ትላንት በአፍሪካ ህብረት የመሰብሰቢያ አዳራሽ ውይይት ያካሄዱ ሲሆን በውይይቱም በታላቁ ህዳሴ ግድብ ዙሪያ በሚኖሩ ፖለቲካዊ ጉዳዮች ዙሪያ መግባባት በመፈጠር ላይ መሆናቸውን ገልፀዋል።የውጭ ጉዳይ ሚኒስትር ዶክተር ቴድሮስ አድሃኖም እንደተናገሩት አዲሱ የግብፅ መንግስት ወደ ስልጣን ከመጣበት ካለፉት ስድስት ወራት ወዲህ ሲደረጉ የነበሩ ፖለቲካዊ ውይይቶች ተገምግመዋል።“በግምገማው መሰረትም አገራቱ በግድቡ ዙሪያ ከጥቂት ጊዜያት በፊት ከነበሩበት የተራራቁ ፖለቲካዊ አቋሞች ላይ መግባባት በመፈጠር ላይ መሆኑን አይተናል” ብለዋል ሚኒስትር ቴድሮስ።“በውይይቱ በኢትዮጵያ እና በታችኛው ተፋሰስ አገራት የተዋቀረው የቴክኒክ ኮሚቴው አፈፃፀም ለመገምገም ተሞኳሯል” ያሉት ዶክተር ቴዎድሮስ “የፖለቲካ መግባባት መፈጠሩ የቴክኒክ ኮሚቴው ስራውን በነፃነት እንዲሰራ ያስችላል” ብለዋል።የግብፅ የውጭ ጉዳይ ሚኒስትር ሃሰን ሹክሪ እንደተናገሩት ባለፉት ስድስት ወራት ቢያንስ በወር አንድ ጊዜ በመገናኘት በአገራቱ መካከል መግባባት አንዲፈጠር ጠንካራ ውይይቶች ተካሂደዋል፡፡ ጥሩ ውጤትም በመገኘት ላይ ነው።“ከዚህ በፊት ሲደረጉ የነበሩ ውይይቶች እና ስራዎች ላይ ያሉብንን ድክመቶች እና ጥንካሬዎች በመለየት ወደፊት በየትኞቹ ጉዳዮች ላይ ይበልጡን መስራት እንዳለብን መረዳት ችለናል” ብለዋል ሚኒስትሩ።ሚኒስትሩ እንደገለጹት “በአገራቱ መካከል የሚደረጉ ፖለቲካዊ መግባባቶች እና ስምምነቶች ለቴክኒክ ኮሚቴው ከፍተኛ ፋይዳ ስለሚኖራቸው ቅድሚያ እሱ ላይ መስራት እንዳለብን በመረዳት መንቀሳቀሳችን ጥሩ ውጤት እያስገኘ ነው።”“ዛሬ የተካሄደው ውይይት ከጥቂት ጊዜያት በፊት በማላቡ የተካሄደው ስምምነት አንድ አካል ነው፡፡ በቀጣይም ተጠናክሮ እንደሚቀጥል እና ለዚህም ሁለቱም መንግስታት በመስራት ላይ ናቸው” ብለዋል። (ኢዜአ)ኢትዮጵያና ግብፅ በህዳሴው ግድብ ዙሪያ ፖለቲካዊ መግባባት ላይ እየደረሱ ናቸው